**Zápisnica**

**zo zasadnutia Rady školy pri Základnej škole Jána Zemana v Novej Bani, ktoré sa uskutočnilo dňa  27. 03. 2024 o 15. 30 hod. v ZŠ Jána Zemana.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Program:**

1. Otvorenie, privítanie.

2. Privítanie nového člena – zástupcu zriaďovateľa.

3. Správa o hospodárení za rok 2023.

4. Rôzne – pripomienky, návrhy.

5. Diskusia.

6. Záver, poďakovanie.

**Prítomní:**

Mgr. Denisa Bátorová, PaedDr. Martin Dojčán, Ing. Svetlana Kamenská, PharmDr. Petra Sabaková, RNDr. Jaroslav Hromádka, MVDr. Gabriela Chudániková, Maroš Marko, JUDr. Vladislav Lalka.

Hostia:

Mgr. Mária Jankoveová - riaditeľka Základnej školy Jána Zemana Nová Baňa,

PaedDr. Mariana Maslenová – zástupkyňa riaditeľky školy,

PaedDr. Martina Jakubcová – zástupkyňa riaditeľky školy,

Katarína Mičová – ekonómka školy.

**Ospravedlnení:**

PaedDr. Tatiana Polcová, Peter Forgáč, Dáša Zigová,

**1. Otvorenie, privítanie**

Predseda rady školy, PaedDr. Dojčán, privítal prítomných členov rady školy a oboznámil ich s programom zasadnutia.

**2**. **Nový člen rady školy**

Predseda rady školy privítal nového člena rady školy, JUDr. Vladislava Lalku, delegovaného zriaďovateľom školy, JUDr. Lalka nahradil v rade školy Mgr. Jozefa Považana.

**3. Správa o hospodárení za rok 2023**

Pani ekonómka, Katarína Mičová, predniesla rade školy správu o hospodárení školy za kalendárny rok 2023 a spolu s riaditeľkou školy, a vedúcou ŠJ, zodpovedali otázky členov rady školy.

**3. Rôzne – pripomienky, návrhy**

Členovia rady školy podávajú zriaďovateľovi školy návrh na zvýšenie sumy za prenájom veľkej telocvične školy pre športové kluby a iných záujemcov na 20 EUR.

Podľa názoru členov rady školy súčasná suma nie je dostačujúca na pokrytie energií, bežnej údržby telocvične a odstraňovanie poškodení a porúch a zároveň vôbec nezodpovedá obvyklým cenám prenájmov športovísk v okolí.

**4. Diskusia**

Diskusia bola zameraná na blížiaci sa zápis žiakov do prvého ročníka. Pani riaditeľka informovala o počte žiakov v predškolskom veku v meste Nová Baňa. Členovia rady školy ocenili prezentáciu školy na verejnosti formou rôznych akcií a podujatí a ich následnú prezentáciu na sociálnych sieťach. Vyslovili pochvalu za pekne pripravenú prezentáciu školy a Deň otvorených dverí pred zápisom do prvého ročníka. Člen rady školy, pán Lalka, uviedol, že škole by prospela zo strany zriaďovateľa školy cielená pomoc, určená len pre žiakov našej školy, nad rámec plošnej podpory všetkých detí a mládeže v meste.

**5. Záver, poďakovanie**

Na záver predseda Rady školy pri ZŠ Jána Zemana, PaedDr. Dojčán, poďakoval prítomným za účasť a ukončil zasadnutie rady školy.

Prílohy:

* prezenčná listina Rady školy v ZŠ Jána Zemana,

V Novej Bani dňa .......................

                                                                            PaedDr. Martin Dojčán

                                                             predseda  Rady školy pri ZŠ Jána Zemana

Mgr. MVDr. Branislav Jaďuď, PhD. MBA, primátor mesta Nová Baňa   .............................

Dátum podpísania zápisnice zriaďovateľom:   .....................................................................